Nýir forstöðumenn sviða hjá Birtu lífeyrissjóði Hanna Þórunn Skúladóttir , nýr forstöðumaður skrifstofu - og rekstrarsviðs , er viðskiptafræðingur MBA frá Háskóla Íslands 2006 og nam þar áður mannauðsstjórnun og viðskipta - og rekstrarfræði við EHÍ . Hún var mannauðsstjóri Kvosar hf. / Prentsmiðjunnar Odda 2007 - 2014 , fjármálastjóri Formaco ehf. , ráðgjafi hjá Alta ehf. , skrifstofu - og mannauðsstjóri Netverks og fjárreiðustjóri Ferðaskrifstofu Íslands . Hún starfaði þar áður meðal annars við bókhald , fjárhags - og launabókhald og fleira hjá Jöklum hf. , Bar hf. , Borgarkjallaranum hf. og Hóteli Bifröst . Soffía Gunnarsdóttir , nýr forstöðumaður eignastýringarsviðs , er með BA próf í hagfræði og BSc próf í viðskiptafræði frá Háskóla Íslands 2000 og próf í verðbréfaviðskiptum frá EHÍ . Hún lauk MBA prófi í Háskólanum í Edinborg 2005 og MA í alþjóðasamskiptum frá Háskóla Íslands 2012 . Soffía starfaði hjá Glitni , Íslandsbanka og VÍB á árunum 1999 til 2008 , réði sig til starfa í eignastýringu Stafa lífeyrissjóðs 2012 og hefur sinnt eignastýringu Birtu lífeyrissjóðs frá því sjóðurinn varð til við sameiningu Stafa og Sameinaða lífeyrissjóðsins 2016 .